CFR Cluj își menține speranța la titlu! Cristi Balaj nu s-a ferit să vorbească
Cu ochii pe derby-ul Rapid - FCSB, conducerea CFR Cluj își exprimă dorința de a rămâne în cursa pentru titlul de campioană în Superligă. În ciuda distanței considerabile față de primul loc, oficialii ardelenilor își îndreaptă atenția spre evoluția celorlalte echipe.
Înaintea etapei cu numărul 30 din Superligă, CFR Cluj ocupa poziția a doua în clasament, având 53 de puncte, la doar un punct de locul doi, Rapid București și la 11 distanță de liderul FCSB.
Cristi Balaj, președintele clubului, a declarat că este dificil să aleagă un rezultat preferat în acest moment, dar evidențiază importanța menținerii speranței pentru titlu.
"Nu știu. Chiar glumeam ieri cu un coleg. Dacă ar fi să îmi aleg un rezultat la acest meci n-aș știi ce să aleg. Nu știu ce să aleg. Mi-e greu să aleg în acest moment"
"(n.r. – vă mai gândiți la titlu?) Bineînțeles. Ăsta e și motivul pentru care orice rezultat s-ar putea să ne convină. (n.r. – Mutu a zis că o să țină cu Rapid) Păi Mutu a antrenat acolo. Poate și din acest punct de vedere", a declarat Cristi Balaj, potrivit Fanatik.
Adrian Mutu: "Va fi foarte greu"
Adrian Mutu, actualul tehnician al CFR Cluj și fostul antrenor al lui Rapid, susține că o victorie a giuleștenilor în derby-ul cu FCSB ar relansa lupta pentru titlu. Cu toate că recunoaște dificultatea situației, "Briliantul" subliniază că în fotbal totul este posibil și speră într-o surpriză care să țină aprinsă competiția pentru titlu.
"Va fi foarte greu pentru că au o distanță considerabilă, șapte puncte sau mai puține sunt niște puncte pe care trebuie să le recuperăm."
"Să se redeschidă campionatul (n.r. trebuie să câștige Rapid cu FCSB), important este să rămânem acolo"
"În play-off se poate întâmpla orice, vor fi meciuri grele. Este o diferență considerabilă și dacă știu cum să o gestioneze va fi foarte greu să piardă campionatul FCSB", a declarat Adi Mutu, conform sursei citate.
Clasament Superliga
Urmăriți SPORT.RO și pe Google News